|  |  |
| --- | --- |
| GRBDOPIS | **OBČINA IZOLA – COMUNE DI ISOLA****župan – IL SINDACO** *Sončno nabrežje 8 – Riva del Sole 8**6310 Izola – Isola**Tel: 05 66 00 100, Fax: 05 66 00 110**E-mail:* *posta.oizola@izola.si**Web:* [*http://www.izola.si/*](http://www.izola.si/) |

Številka: 410-61/2020

Datum: 2. 3. 2020

**ČLANOM OBČINSKEGA SVETA**

**OBČINE IZOLA**

|  |  |
| --- | --- |
| **ZADEVA:** | Pravilnik o spremembah in dopolnitvah Pravilnika o dodeljevanju proračunskih sredstev za pospeševanje razvoja podjetništva v občini Izola  |
|  |  |
| **PRAVNA PODLAGA:** | Uredbo Komisije EU, št. 1407/2013 |
|  |
| **PRIPRAVLJALEC GRADIVA:** | Urad za gospodarske dejavnosti, investicije in komunalni razvoj |
|  |  |
| **POROČEVALEC:** | mag. Tomaž Umek, vodja urada |

Priloge:

* obrazložitev (priloga I);
* predlog sprememb in dopolnitev Pravilnika (priloga II).

Priloga 1

**Obrazložitev**

Porabo proračunskih sredstev v občini Izola v okviru področja »podjetništvo« ureja dodeljevanju proračunskih sredstev za pospeševanje razvoja podjetništva v občini Izola (Uradne objave Občine Izola, št. 10/17).

Skladno z izvedenim postopkom o priglasitvi pomoči de minimis smo od Ministrstva za finance na podlagi priglašene sheme pridobili pozitivno mnenje, ki je pogoj za izvedbo javnega razpisa.

Dosedanja dikcija 10. člena Pravilnika o dodeljevanju proračunskih sredstev za pospeševanje razvoja podjetništva v občini Izola (v nadaljevanju Pravilnik) je določala 5 ukrepov, in sicer:

1. Spodbujanje udeležbe na sejmih ali razstavah v tujini,
2. Spodbujanje podjetij k prijavam na javne razpise,
3. Spodbujanje projektov inovacij,
4. Spodbujanje ustanavljanja novih podjetij,
5. Spodbujanje razvoja socialnega podjetništva.

Sprememba Pravilnika po novem (tudi na predlog Območne Obrtno-Podjetniške zbornice Izola) predvideva 4 ukrepe, in sicer:

1. Spodbujanje udeležbe na sejmih ali razstavah doma in v tujini,
2. Spodbujanje podjetij k prijavam na javne razpise,
3. Spodbujanje ustanavljanja novih podjetij,
4. Spodbujanje začetnih investicij in investicij v razširjanje dejavnosti in razvoj.

Kot je razvidno iz navedenega, sta se umaknila ukrepa »Spodbujanje projektov inovacij« ter »Spodbujanje razvoja socialnega podjetništva«, saj v zadnjih letih, kljub temu, da sta bila v Pravilniku, se nista nikoli razpisala.

Poleg tega pri ukrepu »Spodbujanje udeležbe na sejmih ali razstavah doma in v tujini« se bo omogočilo subvencioniranje večkratne udeležbe na sejmih tako doma kot v tujini, saj dosedanji ukrep je omogočal samo subvencioniranje na prvi udeležbi na sejmu v tujini.

Nov ukrep »Spodbujanje začetnih investicij in investicij v razširjanje dejavnosti in razvoj » predvideva spodbujanje začetnih investicij in investicij v razširjanje dejavnosti in razvoj je sofinanciranje upravičenih stroškov za materialne in nematerialne investicije. Upravičeni stroški ukrepa bi bili:

* + - stroški materialnih investicij, ki pomenijo investicijo v opredmetena osnovna sredstva (novi stroji in oprema, nakup zemljišč, stroški komunalnega in infrastrukturnega opremljanja zemljišč, stroški gradnje in/ali nakupa objekta);
		- stroški nematerialnih investicij, ki pomenijo investicijo v neopredmetena osnovna sredstva (nakup patentov, licenc, znanja in izkušenj – know how ali nepatentiranega tehničnega znanja, ter programske opreme).

**Finančne posledice**

Sprejem predlaganih sprememb ne bo imel negativnih posledic za občinski proračun. Posamezni ukrepi in sredstva za dodeljevanje pomoči za pospeševanje razvoja podjetništva v občini Izola se podrobno opredelijo z razpisom.

Obrazložitev pripravila:

Olga Kaliada,

višja svetovalka

Vodja UGDIKR Župan

mag. Tomaž Umek Danilo Markočič

Priloga:

* Predlog čistopisa Pravilnika
* Mnenje Ministrstva za finance o skladnosti sheme de minimis pomoči »Spodbujanje razvoja podjetništva v občini Izola«

 Priloga 2

|  |
| --- |
| **OBČINA IZOLA – COMUNE DI ISOLA****OBČINSKI SVET – CONSIGLIO COMUNALE** |

Na podlagi 29. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1 in [30/18](http://www.uradni-list.si/1/objava.jsp?sop=2018-01-1356)) in 30. in 101. člena Statuta Občine Izola (Uradne objave Občine Izola, št. 5/18 – uradno prečiščeno besedilo) je Občinski svet Občine Izola na svoji ….. seji, dne ......................., sprejel naslednji

**PRAVILNIK**

 **o spremembah in dopolnitvah Pravilnika o dodeljevanju proračunskih sredstev za pospeševanje razvoja podjetništva v občini Izola**

1.

V Pravilnika o dodeljevanju proračunskih sredstev za pospeševanje razvoja podjetništva v občini Izola (Uradne objave Občine Izola, št. 10/17) se 10. člen spremeni tako, da se po novem glasi:

»10. člen

 (vrste ukrepov)

Za uresničevanje ciljev spodbujanja razvoja podjetništva v občini se finančna sredstva usmerjajo preko naslednjih ukrepov:

1. Spodbujanje udeležbe na sejmih ali razstavah doma in v tujini,
2. Spodbujanje podjetij k prijavam na javne razpise,
3. Spodbujanje ustanavljanja novih podjetij,
4. Spodbujanje začetnih investicij in investicij v razširjanje dejavnosti in razvoj.

Na podlagi posameznih potreb iz okolja, se nabor ukrepov iz prejšnjega odstavka, lahko razširi z dopolnitvijo tega pravilnika.

1. **Spodbujanje udeležbe na sejmih ali razstavah doma in v tujini**

Sredstva za promocijske aktivnosti podjetij so namenjena sofinanciranju upravičenih stroškov podjetij za udeležbo na sejmu ali na razstavi doma in v tujini, s ciljem, da predstavijo potencialnim kupcem svoje proizvode in storitve.

Upravičenci:

– podjetja iz 7. člena tega pravilnika,

– pravne osebe registrirane skladno z Zakonom o socialnem podjetništvu (ZSocP).

Upravičeni stroški so:

* stroški najema sejemskega prostora in postavitve stojnice na sejmu ali na razstavi doma in v tujini.

Višina sofinanciranja je:

* do 50% upravičenih stroškov posamezne naložbe na posamezen sejem oziroma razstavo, pri čemer se maksimalna višina določi z javnim razpisom.

Vrsta instrumenta:

* subvencija.

Pogoji za pridobitev sredstev:

* podrobnejši pogoji in merila se definirajo v javnem razpisu, na podlagi katerega se dodeljujejo sredstva.
1. **Spodbujanje podjetij k prijavam na javne razpise**

Namen pomoči je spodbujanje podjetij k prijavam na mednarodne in državne javne razpise, na podjetniške natečaje oz. izbore, ter s tem povečanje možnosti za pridobivanje dodatnih sredstev za sofinanciranje lastnih projektov in aktivnosti.

Upravičenci:

* podjetja in fizične osebe iz 7. člena tega pravilnika,
* fizične osebe in društva, finalisti podjetniških natečajev,
* pravne osebe registrirane skladno z Zakonom o socialnem podjetništvu (ZSocP).

Upravičeni stroški:

* stroški zunanjih izvajalcev svetovalcev oziroma izvajalcev v zvezi s pripravo prijave na razpis, ki morajo biti v skladu z običajnimi tržnimi cenami in običajnim poslovanjem podjetja;
* stroški izdelave projektne dokumentacije in prevodov potrebnih za prijavo na razpis;
* stroški izdelave investicijske dokumentacije.

Intenzivnost pomoči:

– v višini do 100% upravičenih stroškov, pri čemer se maksimalna višina določi z javnim razpisom. Državna pomoč se dodeli kot nepovratna sredstva v obliki subvencije.

Pogoji za pridobitev sredstev:

* med državne in mednarodne javne razpise, ki so predmet tega ukrepa, ne sodijo javna naročila za blago, storitve ali gradbena dela,
* prijavljeni projekt mora ustrezati razpisnim pogojem in biti administrativno ustrezen, kar se dokazuje s potrdilom razpisovalca (potrdilo o administrativni ustreznosti prijave, potrdilo o uvrstitvi med finaliste natečaja ali izbora),
* v kolikor se na mednarodni razpis prijavi več podjetij, ki so sklenili dogovor o sodelovanju, je vlagatelj vloge nosilno podjetje skupnega projekta,
* v primeru skupne prijave na razpis z več partnerji je prijavitelj upravičen do subvencioniranja sorazmernega deleža stroškov glede na njegov sorazmerni delež v razpisu,
* prijavitelj predloži izjavo, da upravičeni stroški iz projekta niso financirani iz drugih virov (prepoved dvojnega financiranja).
1. **Spodbujanje ustanavljanja novih podjetij**

Namen ukrepa je spodbujanje ustanavljanja novih podjetij na območju občine in s tem pospešitev razvoja podjetništva.

Predmet pomoči:

* sofinanciranje začetnih stroškov ob ustanovitvi podjetja.

Upravičenci:

* + - podjetja in fizične osebe iz 7. člen tega pravilnika,
		- pravne osebe registrirane skladno z Zakonom o socialnem podjetništvu (ZSocP).

Upravičeni stroški:

* stroški zaščite intelektualne lastnine,
* stroški izdelave poslovnega načrta,
* stroški raziskave tržišča,
* stroški pridobitve dovoljenj in soglasij za opravljanje dejavnosti,
* stroški vodenja poslovnih knjig za obdobje do največ 12 mesecev poslovanja,
* sofinanciranje osnovnih sredstev,
* sofinanciranje najemnin za poslovne prostore.

Višina sofinanciranja:

* sofinanciranje upravičenih stroškov do 50%, pri čemer se maksimalna višina določi z javnim razpisom.

Instrument dodeljevanja sredstev:

- subvencije.

1. **Spodbujanje začetnih investicij in investicij v razširjanje dejavnosti in razvoj**

Namen ukrepa je spodbujanja začetnih investicij in investicij v razširjanje dejavnosti in razvoj je sofinanciranje upravičenih stroškov za materialne in nematerialne investicije.

Predmet pomoči:

* sofinanciranje začetnih investicij,
* sofinanciranje investicij v razširjanje in razvoj.

Upravičenci:

* + - podjetja in fizične osebe iz 7. člen tega pravilnika,
		- pravne osebe registrirane skladno z Zakonom o socialnem podjetništvu (ZSocP).

Pogoji za pridobitev sredstev:

* podrobnejši pogoji in merila se definirajo v javnem razpisu, na podlagi katerega se dodeljujejo sredstva.

Upravičeni stroški:

* + - stroški materialnih investicij, ki pomenijo investicijo v opredmetena osnovna sredstva (novi stroji in oprema, nakup zemljišč, stroški komunalnega in infrastrukturnega opremljanja zemljišč, stroški gradnje in/ali nakupa objekta);
		- stroški nematerialnih investicij, ki pomenijo investicijo v neopredmetena osnovna sredstva (nakup patentov, licenc, znanja in izkušenj – know how ali nepatentiranega tehničnega znanja, ter programske opreme).

Višina sofinanciranja:

* sofinanciranje upravičenih stroškov do 50%, pri čemer se maksimalna višina določi z javnim razpisom.

Instrument dodeljevanja sredstev:

* subvencije.«

2.

Pravilnik o spremembah in dopolnitvah Pravilnika o dodeljevanju proračunskih sredstev za pospeševanje razvoja podjetništva v občini Izola začne veljati naslednji dan po objavi v Uradnih objavah Občine Izola.

Številka: 410-61/2020

Datum: ………….

 Ž u p a n

 Danilo Markočič